Indiensneming-bloedbad: Miljoene werke in gedrang - Solidariteit WêreldSolidariteit Wêreld
Tuis › Nuuskantoor › Indiensneming-bloedbad: Miljoene werke in gedrang
Indiensneming-bloedbad: Miljoene werke in gedrang
Die nasionale tesourie het teen ’n bloedbad gewaarsku waarin miljoene werkende Suid-Afrikaners gevang kan word. Dié bloedbad wat waarskynlik onherroeplike skade aan die ekonomie en aan die lewens van Suid-Afrikaners sal veroorsaak, is ’n direkte gevolg van die Covid-19-pandemie en die nasionale inperking wat verhoed dat derduisende Suid-Afrikaanse maatskappye en hul werknemers kan voortgaan met normale besigheidsaangeleenthede. Die inperking verhoed egter dat gewone werknemers en mense blootgestel word aan die gevolge van die virus.
Volgens die tesourie is nagenoeg 3 miljoen poste tans in gedrang, maar tot 5 miljoen mense kan hulle werke verloor indien die hersteltydperk enigsins langer neem. In die slegste geval sal die werkloosheidsyfer tot oor 50% styg.
Groot maatskappye wat reeds etlike dekades deel van die Suid-Afrikaanse ekonomie vorm en wat duisende werksgeleenthede aan Suid-Afrikaners bied is tans besig met afleggings.
Dit sluit in maatskappye soos Edcon, SAA, SASOL, Media24 en Comair. Duisende kleiner ondernemings en organisasies word ook geraak en moet dieselfde roete volg. Maatskappye soos Denel, ArcelorMittal, skole, mediese ondernemings en ander sektore moet die salarisse van hulle werknemers verminder, betaling van oortyd wegvat en selfs diensvoorwaardes verander.
Volgens Dirk Hermann, bestuurshoof van Solidariteit lê die grootste herskommeling van die Suid-Afrikaanse werksmag nog voor. Hermann noem dat Solidariteit veral bekommerd is oor individuele werknemers wat alleen in die krisis vasgevang is en geen kollektiewe beskerming het waar ’n getal mense saam kan staan teen die mag van die pandemie nie. Die gevolge van die pandemie raak elke organisasie, groot en klein en selfs een-man aangeleenthede word hierdeur geraak.
Solidariteit se taak is om elke persoon in die werkplek te beskerm en namens elke werknemer in te tree. Solidariteit is bekend met elke hartseer gesig wat te laat na Solidariteit uitreik wanneer gewone mense reeds hulle werke kwyt is. Dit is om dié rede dat Solidariteit elke werknemer wat steeds in dié tydperk werk het, aanmoedig om by Solidariteit aan te sluit. Die uitdagings van mense wat reeds lede is, is bloot net so enorm dat Solidariteit nie op die stadium nie-lede ook kan help nie. Solidariteit as vakbond kan en staan gereed om jou werk te beskerm in die geval wanneer die noodlot tref en onvoorsiene omstandighede aan jou deur kom klop. Solidariteit is werklik hier vir jou en die beskerming van jou werk is Solidariteit se top prioriteit.
“Die individuele werknemer kan in die groot ratte van die Covid-19-werkplekherstrukturering vasgedraai word. Dit is ’n aaklige tragedie wat Solidariteit reeds sien gebeur. Ons wil jou verseker dat Solidariteit hier is vir jou en dat jy vandag reeds moet uitreik na Solidariteit, want môre is dalk reeds te laat,” het dr. Dirk Hermann, bestuurshoof van Solidariteit gesê.
Solidariteit het die taak onder hande geneem en sy werksmag heropgelei om mense in hierdie groot herskommeling van die werksmag by te staan.
“Solidariteit-lede het beskerming in hierdie herskommeling en hulle is nie alleen nie. ’n Regsafdeling van 40 mense en 60 arbeidsverhoudinge spesialiste staan gereed om elke werknemer te help,” het Hermann, voorts gesê.
Dit is werklik vir Solidariteit ’n groot bekommernis dat daar so baie mense is wat hulp gaan benodig, maar nie in ’n posisie gaan wees dat ons hulle kan help nie. Elke persoon is vir Solidariteit belangrik.
Solidariteit wil graag vir elke Solidariteit-lid vra om mense wat hulle ken wat steeds werk, maar nie lid is van die vakbond nie, se name vir ons te gee en hulle aan te moedig om by Solidariteit aan te sluit.
Jy as werknemer wat moontlik die bloedbad gaan beleef kan nie bekostig om nou alleen in die werkplek te wees nie. ’n Mens weet nooit wanneer die noodlot aan jou deur gaan klop nie en ’n mens is net seker van vandag. Moenie alleen vasgevang word nie. Klop vandag by Solidariteit aan en wees verseker van werksbeskerming in dié onsekere tye.
Om self werksbeskerming te kry of om iemand na Solidariteit te verwys klik hier – https://solidariteit.co.za/1-minuut-aansluiting/
(Elke lid kry boonop ’n reeks voordele wat geniet kan word. Die lys van voordele kan hier gesien word – https://solidariteit.co.za/vakbondvoordele/)
Solidariteit is hier vir jou! Jou werk maak jou sterk. Word vandag nog deel van Solidariteit se beroepsgemeenskap en kry sekerheid oor jou toekoms.